**Урок літаратурнага чытання ў 4 класе**

**Тэма:** Аляксандр Паскробышаў “Зубны доктар”

**Мэты:** пазнаёміць са зместам апавядання і яго аўтарам, фарміраваць навыкі паўнацэннага чытання, пашыраць слоўнікавы запас, вучыць аналізаваць змест твора, практыкаваць у складанні плана; развіваць маўленчыя, артыстычныя здольнасці вучняў; выхоўваць працавітасць, узаемадапамогу

**Абсталяванне:** прэзентацыя, карткі для ацэньвання, карткі з апорнымі словамі, слоўнікі, памяткі

**Ход урока**

**1.Арганізацыйны момант урока**

Што пачулі вы? (званок)

Гэта значыць…( пачынаецца ўрок)

Вы гатовы працаваць, нешта новае пазнаць.

(Мы гатовы працаваць, нешта новае пазнаць)

Значыць будзем працаваць і не будзем сумаваць.

**2. Праверка дамашняга задання**

Верш Х.Гурыновіча “Давайце пасадзім па дрэўцы”

Праверка ажыццяўляецца ў форме конкурса на лепшага чытальніка (вучням даюцца крытэрыі ацэньвання і карткі для ацэньвання)

**3.Маўленчая размінка**

Зачытваецца запіс:

*Працавітыя рукі*

*Не знаюць у працы*

*Ніякай прынукі.*

-На якую тэму гэтыя словы?

-Як вы разумееце сэнс слова “прынукі”? (работа са слоўнікам)

-Чаму я падабрала да ўрока гэтыя радкі? (гэта звязана з вывучэннем новага матэрыялу)

**4.Азнаямленне з задачамі ўрока** (слайд)

**5. Работа па новаму матэрыялу**

***1)Уступнае слова пра аўтара твора***

-Здаецца, здароваму чалавеку няцяжка знайсці сваё месца ў жыцці, выбраць правільна свой жыццёвы шлях. А вось як быць хворым людзям? Адны з іх не бачаць, другія не чуюць, трэція не могуць рухацца. Здаецца, жыццё адвярнулася ад іх. Як быць?

Сёння вельмі шмат можна прыводзіць прыкладаў, калі слабыя здароўем, але моцныя духам , працавітыя, старанныя людзі, якія імкнуцца ісці наперад, удасканальвацца, робяць большыя поспехі ў жыцці, чым здаровыя, але абыякавыя да ўсяго людзі. Аўтар нашага новага твору- Аляксандр Сцяпанавіч Паскробышаў у 16 гадоў страціў зрок, але гэта не пашкодзіла стаць яму медыкам ды яшчэ і напісаць некалькі кніг для дзяцей.

***2)Падрыхтоўка да ўспрымання твора***

слоўнікавая работа **(майстэрня, гнуткія лазоўкі)**

-разгляд малюнка на ст.107, прагназіраванне зместу твора

**3) Работа з творам**

**-*чытанне твора настаўнікам і 1-2 вучнямі;***

***-слоўнікавая работа*  ( зубы);**

**Фізхвілінка** ( Лыжы)

**4)Праверка першаснага ўспрымання**

-Чаму аўтар назваў апавяданне “Зубны доктар”?

-Ці спадабаўся вам хлопчык Васілёк? Чаму?

***5)Самастойнае чытанне*** ( прыём “зямля-неба”)

слоўнікавая работа ( у дзяцей на партах выпісаны значэнні незразумелых слоў са слоўніка)

***6)Аналіз твора па пытаннях***

-Куды прыйшоў Васілёк?

-Чым рашыў заняцца хлопчык?

-Чаго прыйшла ў майстэрню цётка Паўліна?

-Ці адпавядае малюнак зместу апавядання?

-Якую іншую назву можна даць гэтаму твору?

-Якую характарыстыку можна даць Васільку?

***7)Выбарачнае чытанне***

-Знайдзіце і прачытайце, як цётка Паўліна назвала хлопчыка, калі развітвалася.

-Знайдзіце і зачытайце словы і выразы, якія адлюстроўваюць спрытнасць хлопчыка ў рабоце.

Дакажыце радкамі тэксту, што Васілёк ветлівы і сціплы хлопчык, добры гаспадар.

**Фізхвілінка для вачэй**

**6.Замацаванне**

***Работа ў групах*** *(заданні даюцца на картках)*

**Картка №1**

*Прачытайце тэкст і падзяліце яго на часткі. Складзіце план апавядання і перакажыце тэкст (даецца картка з апорнымі словамі да кожнай часткі).*

**Картка №2**

*Праінсцэніруйце размову Васілька з цёткай Паўлінай.*

**Картка №3**

*Навучыцеся чытаць размову Васілька з цёткай Паўлінай па ролях.*

**-Праверка работы ў групах.**

**7. Падвядзенне вынікаў урока**

-Чаму навучыў вас Васілёк?

***-Якая галоўная думка твора?***  ( у прыказцы да ўроку)

**8.Дамашняе заданне**

Дэферэнцыраванае:

Навучыцца выразна чытаць апавяданне А.Паскробышава “Зубны доктар”?

Прыдумаць працяг апавядання.

Навучыцца пераказваць тэкст ад імя Васілька.

**9.Рэфлексія**

Дзеці пры дапамозе картак ацэньваюць значнасць тэматыкі ўрока і сваю работу на ўроку

Настаўнік - Герман Таццяна Мікалаеўна